**Bilješke uz I. Izmjene i dopune proračuna za 2019. godinu**

Prve izmjene i dopune Proračuna potrebne su zbog investicijskih radova i projekata koji nisu bili dovoljno planirani prilikom donošenja Proračuna za 2019. godinu.

Kako bi osigurali dovoljno sredstava za planirane investicije, projekte i programe ukupne prihode povećali smo za 930.436,00 kuna, odnosno za 6,20%, te novi plan iznosi 15.930.436,00 kuna.

**OPĆI DIO PRORAČUNA**

**Prihodi i primici**

**konto 61** prihodi od poreza povećani su u iznosu od 850.850,00 kuna

**konto 63** pomoći od subjekata unutar općeg proračuna u iznosu od 79.586,00 kuna

**Rashodi i izdaci**

Sukladno povećanim prihodima osigurana su sredstva za planirane projekte i investicije kako slijedi:

**konto 31** rashodi za zaposlene povećani su za 85.046 kuna odnosno usklađeni su sa zakonskim obavezama, odnosno povećani su troškovi za bruto plaće, a smanjeni su troškovi doprinosa na plaće.

Troškovi bruto plaće povećani su u programu Zaželi zbog nove osnovice minimalne plaće od 1. siječnja 2019. godine. Sukladno tome napravljene su korekcije svih doprinosa na plaće i usklađene sa zakonskim obvezama.

**konto 32** materijalni rashodi povećani su u iznosu od 610.690,00 kuna

**konto 36** pomoći dane unutar općeg proračuna u iznosu od 16.600,00 kuna

**konto 37** Naknade građanima i kućanstvima u iznosu od 3.000,00 kuna

**konto 38** Ostali rashodi smanjeni su za kapitalne pomoći u iznosu od 115.000,00 kuna

**konto 42** rashodi za nabavu dugotrajne imovine povećani su za 112.750,00 kuna

**konto 45** rashodi za dodatna ulaganja na nefinancijsku imovinu su za 217.350,00 kuna

**POSEBNI DIO PRORAČUNA**

U Posebnom dijelu Proračuna rashodi i izdaci raspoređeni su prema programima, aktivnostima, ekonomskoj klasifikaciji i izvorima financiranja gdje je vidljivo svako povećanje ili smanjenje rashoda i izdatka kako slijedi:

**Program 1001 Javna uprava**

A100001 Redovne aktivnosti povećane su za povećane troškove održavanja Web stranice, kao i uključivanje općine na Facebook i druge društvene mreže povećanje je za 6.840,00 kuna

**Program 1003 Ured načelnika**

**A100004** Redovan rad - usklađenje doprinosa sa zakonskim obvezama, smanjenje za 2.080,00 kuna

**Program 1005 Javna uprava i administracija**

**A100008** Administrativni, tehničko i stručno osoblje - usklađenje doprinosa sa zakonskim obvezama, smanjenje za 2.660,00 kuna

A100010 Zajednički troškovi službi povećani su za troškove najma audio-zvučne opreme

A100012 Nabava opreme povećana je za kupnju audio-zvučne opreme za Hrvatski dom

**Program 1006 Upravljanje imovinom povećano je za 828.150,00 kuna za slijedeće aktivnosti:**

**A100086** Tekuće i investicijsko uređenje Hrvatskog doma povećanje je za uređenje garderobe u domu te usklađenje po ekonomskoj klasifikaciji za nabavu klimatizacije i ventilacije u Hrvatskom domu

**A100096** Tekuće i investicijsko uređenje Hrvatskog doma - Pakra povećanje je za dodatne troškove u iznosu od 74.100,00 kuna, odnosno za I fazu u 2019. godini potrebno je 354.100,00 kuna

**A100100** Tekuće i investicijsko uređenje bivše škole u Pakranima povećanje je za izradu projekata za sanaciju škole i prenamjenu u dom kulture (prizemlje za proizvodnju vakum-pakiranja, a kat potrebe mještana)

**A100104 Adaptacija i uređenje bivšeg stana Blažević** završeno je u 2018. godini te predano u najam Matici umirovljenika općine Sirač

**A100086 Tekuće i investicijsko uređenje prostora streljane** potrebno je povećati za 51.500,00 kuna kako bi se prostor u potpunosti završio i mogao predati u najam streljačkom društvu

**A100107** Tekuće i investicijsko uređenje zgrade općine povećano je za 198.550,00 kuna, odnosno ukupna vrijednost izmjene krovišta prema troškovniku iznosi 367.200,00 kuna

**K100080 Rekonstrukcija i opremanje doma Šibovac** usklađenje je s ekonomskom klasifikacijom za planirani nadzor koji ulazi u ukupne troškove dodatnih ulagana

**Program 1007 Javne potrebe u školstvu**

**A100018 Predškolsko obrazovanje** povećanje je za 16.600,00 kuna zbog zaposlenja jedne tete u vrtiću na pola radnog vremena u trajanju tri mjeseca dok traje mala škola (pred-škola)

**Program 1008 Socijalna skrb** povećanje je za 3.000,00 kuna, a sve zbog utroška sredstva u prvom kvartalu

**Program 1021 Program Zaželi** povećanje je za 81.136,00 kuna

**A100093 Zapošljavanje i obrazovanje žena** povećano je za 278.125,00 kuna, a sve zbog povećanja minimalne plaće

**A100094 Promidžba i vidljivost** usklađene je s planiranim projektom i prihvatljivim troškovima

**A100095 Upravljanje projektom i administracija** smanjenje je za 198.039,00 kuna, a sve zbog usklađenja zakonskih obveza za doprinose na plaću te smanjenje troškova za materijal koji je odabirom najpovoljnije ponude smanjen za 100.000,00 kuna

**Program 1015 Javna uprava - komunalna djelatnost** smanjenje je za 24.550,00 kuna a odnosi se na:

**A100043 Redovan rad** smanjuje se za 18.750,00 kuna, a sve zbog doprinosa na plaću. Dva zaposlena djelatnika mlađa su od 30 godina i poslodavac koristi zakonsku mjeru od oslobođenja doprinosa na plaće u periodu od pet godina

**A100044 Javni radovi - Revitalizacija javnih površina** smanjenje je za 1.550,00 kuna zbog usklađenja doprinosa na plaće

**Program 1017 Izgradnja komunalne infrastrukture** povećanje je za 270.250,00 kuna a odnosi se na slijedeće aktivnosti:

**A100120 Sanacija nogostupa u Kipu** odnosi se na izradu geodetskog projekta u iznosu od 31.000,00 kuna

**K100052 Izgradnja plinovoda** smanjuje se za kapitalne pomoći. Planirana izgradnja plinske mreže za Miljanovac trenutno neće ići u realizaciju. Prioritet izmjene je stara plinska mreža u ulici Nikole Tesle, a zbog sanacije kolnika koji je u derutnom stanju zbog obilnih oborina, a i peticije građana te ulice

**K100101 Izgradnja ceste u Radićevoj - odvojak prema Lukaču** povećanje je za 140.000,00 kuna a sve zbog radova koji zbog objektivnih okolnosti nisu bili dovršeni prema planu u 2018. godini, rok je produžen do kraja ožujka 2019. godine

**K100106 Rekonstrukcija i sanacija ceste Pakrani - Bijela - Borki** nova je aktivnost, a odnosi se na troškove projekata i troškovnike kako bi cjelokupni projekt mogli aplicirati na EU fondove

**K100108 Izgradnja parkirališta iza zgrade Općine Sirač** smanjena je za 35.000,00 kuna, a prema novoizrađenom ponudbenom troškovniku

**K100113 Ulica Nikole Tesle** je usklađenje s planiranim projektom sanacije i uređena ulice, odnosno povećanje za 14.250,00 kuna

**Program 1020 Poduzetnička zona Lanara** smanjenje je za 275.000,00 kuna, a odnosi se na:

**K100090 Izgradnja trafo-stanice** u poduzetničkoj smanjenje je za 275.000,00 kuna zbog neriješenih imovinsko-pravnih odnosa te pokretanje postupka promjene Prostornog plana.

Bilješke su sastavni dio 1. izmjena i dopuna Proračuna.